ΚΟΙΝΗ ΘΕΣΗ (ΕΚ) αριθ. 41/96 που καθορίστηκε από το Συμβούλιο στις 27 Ιουνίου 1996 για την έκδοση του κανονισμού (ΕΚ) αριθ. . . ./96 του Συμβουλίου, της . . ., για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοϊας (96/C 264/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Γ της συνθήκης (3),

Εκτιμώντας:

ότι ο κανονισμός (ΕΟΚ) αριθ. 1101/89 (4) έχει θεσπίσει καθεστώς διαρθρωτικής εξυγίανσης του τομέα της εσωτερικής ναυσιπλοΐας 7 ότι ο κανονισμός αυτός σκοπό έχει να μειώσει την πλεονάζουσα μεταφορική ικανότητα των στόλων εσωτερικής ναυσιπλοΐας, προβλέποντας συντονισμένες δράσεις διάλυσης πλοίων σε κοινοτική κλίμακα 7 ότι ο κανονισμός αυτός προβλέπει τη δυνατότητα κοινοτικής χρηματοδοτικής συμβολής στα ταμεία διάλυσης για το έτος 1995 7 ότι το ισχύον σήμερα σύστημα διαρθρωτικής εξυγίανσης θέτει ως αρχή η χρηματοδότησή του να πραγματοποιείται κατ' αρχήν από τους παράγοντες του συγκεκριμένου τομέα με ετήσιες εισφορές 7 ότι οι εισφορές του δημοσίου πρέπει να χορηγούνται ετησίως συναρτήσει των εισφορών του κλάδου στο συγκεκριμένο τομέα 7 ότι η δράση προβλέπεται να είναι διάρκειας τριών ετών, για το 1996, το 1997 και το 1998, και ότι πρέπει να αποτελεί το αντικείμενο ετήσιας αξιολόγησης 7 ότι ενδείκνυται να προβλεφθεί χρηματοδοτική συμβολή της Κοινότητας μόνον για το έτος 1996 7 ότι η χρηματοδοτική συμμετοχή των ενδιαφερόμενων κρατών μελών πρέπει να υπολογισθεί κατ' αναλογίαν προς το μέγεθος το στόλου τους για τα έτη 1996, 1997 και 1998,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4α του κανονισμού (ΕΟΚ) αριθ. 1101/89 τροποποιείται ως εξής:

1. Στις παραγράφους 1 και 2, μετά τη φράση «έτος 1995», παρεμβάλλεται η φράση «και το έτος 1996».

2. Προστίθενται οι ακόλουθες παράγραφοι:

«3. Τα ενδιαφερόμενα κράτη μέλη θέτουν από κοινού στη διάθεση των ταμείων τους ποσά επαρκή, ώστε να επιτευχθούν, με τη συμβολή της Κοινότητας μόνον για το έτος 1996, οι καθορισμένοι στόχοι της διαρθρωτικής εξυγίανσης για τα έτη 1996, 1997 και 1998. Το μερίδιο κάθε ενδιαφερόμενου κράτους μέλους υπολογίζεται κατ' αναλογία του μεγέθους του ενεργού στόλου του ως προς εκείνο του συνόλου των στόλων των κρατών μελών. Τα ποσά αυτά καθορίζονται από την Επιτροπή σε συνεργασία με τις αρχές των διαφόρων ταμείων διάλυσης.

4. Στην αρχή κάθε έτους, κατά τη διάρκεια της δράσης διάλυσης το 1996, το 1997 και το 1998, η Επιτροπή καθορίζει στο πλαίσιο του παρόντος κανονισμού τις λεπτομέρειες της δράσης διάλυσης για το τρέχον έτος, συναρτήσει ταυτόχρονα των οικονομικών δυνατοτήτων, της εξέλιξης της αγοράς και των μέτρων ελευθέρωσης που έχουν τεθεί σε εφαρμογή.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα κάθε κράτος μέλος.

Λουξεμβούργο, . . .

Για το Συμβούλιο Ο Πρόεδρος

(1) ΕΕ αριθ. C 318 της 29. 11. 1995, σ. 11.

(2) ΕΕ αριθ. C 39 της 12. 2. 1996, σ. 96.

(3) Γνώμη του Ευρωπαϊκού Κοινοβουλίου της 13ης Φεβρουαρίου 1996 (ΕΕ αριθ. C 65 της 4. 3. 1996, σ. 29), κοινή θέση του Συμβουλίου της 27ης Ιουνίου 1996 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 116 της 28. 4. 1989, σ. 25 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2819/95 (ΕΕ αριθ. L 292 της 7. 12. 1995, σ. 7).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 15 Σεπτεμβρίου 1995, η Επιτροπή διαβίβασε στο Συμβούλιο την πρόταση κανονισμού, η οποία βασίζεται στο άρθρο 75 της συνθήκης ΕΚ, για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής νυσιπλοΐας (1).

Το Ευρωπαϊκό Κοινοβούλιο έδωσε τη γνώμη του στις 13 Φεβρουαρίου 1996 (2). Η Οικονομική και Κοινωνική Επιτροπή έδωσε τη γνώμη της στις 23 Νοεμβρίου 1995 (3).

Μετά από αυτές τις γνώμες, η Επιτροπή διαβίβασε στο Συμβούλιο, στις 22 Απριλίου 1996, μια τροποποιημένη πρόταση (4).

Το Συμβούλιο καθόρισε την κοινή του θέση σύμφωνα με το άρθρο 189 Γ της συνθήκης, στις 27 Ιουνίου 1996.

II. ΣΤΟΧΟΣ ΤΗΣ ΠΡΟΤΑΣΗΣ

Στόχος της πρότασης είναι να δημιουργήσει τη δυνατότητα χρηματοδοτικής συνεισφοράς της Κοινότητας στα εθνικά ταμεία διάλυσης των ενδιαφερομένων κρατών μελών για το έτος 1996 στα πλαίσια νέας διαρθρωτικής εξυγίανσης μεγάλης κλίμακας, τριετούς διάρκειας (1996 έως 1998).

Αυτή η πρόταση της Επιτροπής πρέπει να θεωρηθεί ως συνοδευτικό μέτρο της πρότασης οδηγίας για την οργάνωση της ποτάμιας αγοράς που καταργεί προοδευτικά τα συστήματα εκ περιτροπής για να καταλήξει σε πλήρη ελευθέρωση της αγοράς την 1η Ιανουαρίου 2000.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση την οποία καθόρισε το Συμβούλιο απομακρύνεται σε ένα βασικό σημείο από την αρχική πρόταση της Επιτροπής, εφόσον περιορίζει τις χρηματοδοτικές συνεισφορές της Κοινότητας για τη δράση της διαρθρωτικής εξυγίανσης μόνο στο έτος 1996. Το Συμβούλιο έκρινε ότι, μολονότι προτίθεται, μέσα σε πνεύμα αλληλεγγύης, να εγκρίνει κοινοτική συνεισφορά για το έτος 1996, η νέα δράση διαρθρωτικής εξυγίανσης, η οποία προβλέπεται για τα έτη 1996, 1997 και 1998 για τη μείωση της χωρητικότητας του στόλου κατά περίπου 15 %, υπάγεται κυρίως στη χρηματοδοτική συνεισφορά των ενδιαφερομένων κράτων μελών και του κλάδου.

Κατά συνέπεια, οι αιτιολογικές σκέψεις καθώς και το άρθρο 1 τροποποιήθηκαν από το Συμβούλιο. Συγκεκριμένα, το σημείο 3 της παραγράφου 2 διαγράφηκε, μετά από τον περιορισμό στο έτος 1996 των κοινοτικών συνεισφορών. Χρειάστηκε να γίνει προσαρμογή του νέου σημείου 3 (πρώην σημείο 4) της ίδιας παραγράφου.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ (5)

1. Τροπολογία του Ευρωπαϊκού Κοινοβουλίου που ενέκρινε η Επιτροπή και δέχθηκε το Συμβούλιο Η τροπολογία αριθ. 14 που αναφέρεται στην έναρξη ισχύος την ημέρα της δημοσίευσης έγινε δεκτή από το Συμβούλιο, προκειμένου να καταστεί δυνατή η επιτάχυνση της διαχείρισης του κανονισμού.

2. Τροπολογίες του Ευρωπαϊκού Κοινοβουλίου που ενέκρινε η Επιτροπή και δεν δέχθηκε το Συμβούλιο Οι τροπολογίες αριθ. 11, 12 και 13 δεν έχουν αντικείμενο, κατόπιν της τροποποίησης της πρότασης της Επιτροπής από το Συμβούλιο (βλέπε σημείο III).

3. Τροπολογίες του Ευρωπαϊκού Κοινοβουλίου που δεν ενέκρινε η Επιτροπή και δεν δέχθηκε το Συμβούλιο Οι τροπολογίες αριθ. 15 και 16 αναφέρονται στο δημοσιονομικό δελτίο και όχι στο διατακτικό του κανονισμού. Κατά συνέπεια, το Συμβούλιο δεν τις έλαβε υπόψη.

(1) ΕΕ αριθ. C 318 της 29. 11. 1995, σ. 11.

(2) ΕΕ αριθ. C 65 της 4. 3. 1996, σ. 30.

(3) ΕΕ αριθ. C 39 της 12. 2. 1996, σ. 46.

(4) Δεν έχει ακόμα δημοσιευθεί στην Επίσημη Εφημερίδα.

(5) Εφόσον το Ευρωπαϊκό Κοινοβούλιο έδωσε γνώμη για τις τρεις προτάσεις της Επιτροπής, οι μόνες τροπολογίες που αντιστοιχούν στην πρόταση αυτή φέρουν τους αριθμούς 11 έως 16.